I august 2020 var der cirka 112 millioner ETH coins i omløb af hvilke 72 millioner blev udstedt i genesis blocken — den allerførste block på Ethereums blockchain. Af disse 72 millioner blev 60 millioner tildelt de oprindelige bidragsydere ved 2014-salget som finansierede projektet, og 12 millioner blev givet til udviklingsfonden.
Den resterende sum er blevet udstedt i form af block-belønninger til minerne på Ethereum-netværket. Den oprindelige belønning i 2015 var på 5 ETH pr block, hvilket senere faldt til 3 ETH i slutningen af 2017, og derefter til 2 ETH i starten af 2019. Gennemsnitstiden for mining af en Ethereum-block er cirka 13-15 sekunder.
En af de største forskelle mellem Bitcoin og Ethereums økonomi er, at sidstnævnte ikke er deflatorisk, dvs dets samlede forsyning er ubegrænset. Ethereums udviklere [retfærdiggør](https://docs.ethhub.io/ethereum-basics/monetary-policy/) dette ved ikke at ville have et "fast sikkerhedsbudget" for netværket. Ved at kunne justere ETHs udstedelsesrate via [konsensus](https://coinmarketcap.com/alexandria/glossary/consensus) kan netværket bevare den minimums-udstedelse, der er nødvendig for tilstrækkelig sikkerhed.